A BIZOTTSÁG 708/2005/EK RENDELETE

(2005. május 10.)

egy, az 1107/96/EK rendelet mellékletében szereplő eredetmegjelölés termékleírásának módosításáról (Azeites do Norte Alentejano) (OEM)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre (1), és különösen annak 9. cikkére és 6. cikke (3) és (4) bekezdésének második francia bekezdésére,

mivel:

A 2081/92/EGK rendelet 6. cikke (2) bekezdésének megfelelően kihirdették az Európai Unió Hivatalos Lapjában (2) Portugáliának az 1107/96/EK bizottsági rendelet (3) szerint bejegyzett „Azeites do Norte Alentejano”, oltalom alatt álló eredetmegjelölés termékleírása egyes pontjainak módosítására irányuló kérelmét.

Mivel a 2081/92/EGK rendelet 7. cikke szerinti egyetlen kifogási nyilatkozat sem érkezett a Bizottsághoz, e módosításokat be kell jegyezni és ki kell hirdetni az Európai Unió Hivatalos Lapjában,

ELFOGADTA EZT A RENDELETET:

1. cikk

Az „Azeites do Norte Alentejano” eredetmegjelölés termékleírása e rendelet I. mellékletének megfelelően módosul.

2. cikk

A termékleírás főbb pontjainak összefoglalása e rendelet II. mellékletében szerepel.

3. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

(1) HL L 208., 1992.7.24., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.

(2) HL L 148., 1996.6.21., 1. o. A legutóbb az 1345/2004/EK rendelettel (HL L 249., 2004.7.23., 14. o.) módosított rendelet.

(3) HL C 262., 2003.10.31., 17. o. („Azeites do Norte Alentejano”).

Földrajzi terület– A termelői földrajzi terület kiterjesztése a következő településekre: Alandroal, Nisa, Reguengos de Monsaraz, Évora (freguesias de Na Sr.a de Machede, S. Mansos, S. Vicente do Pigeiro, S. Miguel de Machede és S. Bento do Mato) és Mourão (freguesias de Luz és Mourão), mivel:

„Azeites do Norte Alentejano”

II. MELLÉKLET

A TANÁCS 2081/92/EGK RENDELETE

„AZEITES DO NORTE ALENTEJANO”

(No EK: PO/0266/24.1.1994)

OEM (X) OFJ ( )

Ez az összefoglaló tájékoztatási céllal készült. Bővebb információért – különösen az érintett OEM-mel vagy OFJ-vel ellátott termékek termelőinek – a termékleírás teljes változatát célszerű tanulmányozni, amely vagy nemzeti szinten, vagy az Európai Bizottság szervezeti egységeinél szerezhető be (1).

1.

A tagállam illetékes szerve

Név : Instituto de Desenvolvimento Rural e Hidráulica Cím : Av. Afonso Costa, 3 — P-1949-002 Lisboa, Portugal Telefon : (351-21) 844 22 00 Fax : (351-21) 844 22 02 E-mail : idrha@idrha.min-agricultura.pt

2.

Csoportosulás

2.1. Név : APAFNA — AGRUPAMENTOS DE PRODUTORES AGRÍCOLAS E FLORESTAIS DO NORTE ALENTEJANO

2.2 Cím : Parque de Leilões de Gado de Portalegre, Estrada Nacional 246, Apartado n.o 269, P-7300-901 Portalegre Telefon : (351-245) 33 10 64 Fax : (351-245) 20 75 21 E-mail : aadp1@iol.pt

2.3. Tagösszetétel : termelők/feldolgozók (X) egyéb ( )

3.

Terméktípus

1.5. kategória – Zsírok – olívaolaj

4.

Termékleírás

(a 4. cikk (2) bekezdése szerinti követelmények összefoglalása)

4.1. Név: „Azeites do Norte Alentejano”

4.2. Leírás: Az „Azeite do Norte Alentejano” megjelölésen azt a gyümölcsökből gépileg kivont olajos folyadékot értjük, amelyet a víz növényből való kiválasztása, a részek héjtól történő és a hús magtól történő leválasztása után nyerünk a fent megnevezett földrajzi terület olajfaültetvényein termelt, e régióban feldolgozott és csomagolt Olea europea sativa faj Galega, Carrasquenha, Redondil, Azeiteira vagy Azeitoneira, Blanqueta vagy Branquita és Cobrançosa fajtáiból.

Az észak-alentejoi olívabogyó kissé sűrű, gyümölcsös, sárgászöld színű, és eleget tesz az extraszűz olívaolajak 6,5, valamint a szűz olívaolajak 6,0 minimiális kritériumának.

4.3. Földrajzi terület: Alandroal, Borba, Estremoz települések; Evora település: Na Sr.a de Machede, S. Mansos, S. Vicente do Pigeiro, S. Miguel de Machede és S. Bento do Mato freguesias; Mourão teleülés: Luz és Mourão; Evora közigazgatási kerület: Redondo, Reguengos de Monsaraz és Vila Viçosa települések; Portalegre közigazgatási kerület: Alter do Chão, Arronches, Avis, Campo Maior, Castelo de Vide, Crato, Elvas, Fronteira, Marvão, Monforte, Nisa, Portalegre és Sousel települések által határolt terület.

4.4. Származás igazolása: a felhasználás által, tekintettel a regionális főzési hagyományokra és az ősidők óta létező szakértelemre.

Ezen olívaolajak termeléséhez a feldolgozók kizárólag a bejegyzett termelőktől származó engedélyezett fajtákat használhatják fel.

Minden, az OEM ügyvezetői csoportja által elismert piaci szereplő esetében leíró jellegű és rendszeresen aktualizált jegyzék készül, ami tartalmazza a felhasznált olajbogyók származásával kapcsolatos információkat, a termelés/átvétel tényleges körülményeit, valamint a hatályban lévő műszaki feltételeket.

E napi jegyzéknek tartalmaznia kell az olajbogyók szállítójának nevét, az egyes termelőktől átvett mennyiségeket és a kitermelt olívaolaj-mennyiséget.

A fajtákat az olívabogyó termelőinek vagy azok képviselőinek (szövetkezetek) kell bejegyeznie.

A termelőknek naprakészen kell tartaniuk egy jegyzéket, amelyben feltüntetik a Norte Alentejano eredetmegjelölést viselő olívaolaj termelésére szánt olajbogyó-mennyiségeket.

4.5. Előállítási mód: A terméket a fent említett fajtákból kinyert és a következő arányban vegyített mennyiségekből állítják elő:

Tekintettel a Campo Maior és Elvas településekre jellemző kivételes körülményekre (rendkívül kedvező a konzervolíva-gyártáshoz), kivételesen engedélyezett, hogy a fennmaradó olívaolajnak szánt olajfaültetvények e kis régiójában a következő arányokban az alább említett fajták is felhasználhatóak legyenek:

A Picual fajta felhasználása minden körülmények között tilos; ugyanakkor más hagyományos fajták is felhasználhatóak legfeljebb 5 % erejéig, amennyiben az OEM ügyintézői termelőcsoportja engedélyezi azokat.

A gyümölcsöket a legmegfelelőbb érettségi állapotukban kell leszedni, a földre esett olajbogyókat nem lehet az eredetmegjelöléssel ellátott olaj gyártásakor felhasználni, a szállítás egymásra rakható ládákban történik a szellőzés szükségességének figyelembevételével.

A fajtákat az olajbogyó termelőinek vagy képviselőinek kell bejegyezni, és a présházak e termelés keretében kizárólag a bejegyzett termelők engedélyezett fajtáit fogadhatják kifogástalan higiéniai és egészségügyi feltételek mellett.

A zúzdában vagy a szűrőgépben a massza hőmérséklete, illetve a centrifugában a víz/olaj keverékének hőmérséklete semmiféleképpen nem haladhatja meg a 35 °C-t.

Az olívaolaj keverhetősége miatt, illetve az ellenőrzés során a nyomonkövethetőség megszakadásának elkerülése végett a csomagolás kizárólag a megfelelően elismert piaci résztvevők által mehet végbe a származási régióban oly módon, hogy a termék minősége és eredetisége garantált legyen, és hogy a fogyasztó ne lehessen tévedés áldozata. A csomagolás vízálló, közömbös és ártalmatlan alapanyagból készül, kielégítve minden higiéniai és egészségügyi szabványt.

4.6. Kapcsolat: Ezen olívaolajak különleges jellemzőinek oka a régió talaj- és éghajlati viszonyai.

4.7. Ellenőrző szerv

Név : AADP — Associação de Agricultores do Distrito de Portalegre Cím : Parque de Leilões de Gado de Portalegre, Estrada Nacional 246, Apartado n.o 269, P-7300-901 Portalegre Telefon : (351-245) 20 12 96/33 10 64 Fax : (351-245) 20 75 21 E-mail : aadp1@iol.pt

4.8. Címkézés: A „AZEITES DO NORTE ALENTEJANO — Denominação de Origem Protegida” megjelölésnek kötelezően szerepelnie kell, csakúgy mint az OEM ügyvezetői csoportja által elismert észak-alentejoi logónak, illetve az OEM elismert közösségi logójának.

4.9. Nemzeti előírások: —

(1) Európai Bizottság – Mezőgazdasági Főigazgatóság – „Mezőgazdasági termékek minőségpolitikája” osztály – B-1049 Brüsszel.